**Jakson 6 alkuaine** on alkuaine, joka sijaitsee *jaksollisen järjestelmän* kuudennessa jaksossa. Kuudes jakso sisältää 32 alkuainetta, alkaen cesiumista ja päättyen radoniin. Tämän jakson alkuaineiden järjestysluvut ovat välillä 55–86.

Ominaisuudet
------------

Kuudennen jakson alku­aineista ovat metalleja muut paitsi polonium, joka on puolimetalli, sekä epä­metallit astatiini ja radon. Tavallisissa lämpötiloissa radon on kaasu, elohopea neste, muut tämän jakson alku­aineet kiinteitä aineita.

Tähän jaksoon kuuluvat alkuaineet nro 57–71 eli lantanoidit muistuttavat huomattavan paljon toisiaan. Ne sekä seitsemänteen jaksoon kuuluvat aktinoidit sijoitetaan jaksollisen järjestelmän taulukoissa tavallisesti muista erilleen taulukon alapuolelle.

Kuudes jakso on viimeinen, jonka useimmilla alkuaineilla on ainakin yksi vakaa isotooppi. Raskain alku­aine, jolla on vakaita iso­tooppeja, on tähän jaksoon kuuluva lyijy (alkuaine nro 82), joskin myös vismutin (alkuaine nro 83) isotooppi 209Bi on erittäin pitkä­ikäinen. Jakson kolmen viimeisen alkuaineen poloniumin, asta­tiinin ja radonin kaikki isotoopit ovat vahvasti radio­aktiivisia, samoin kaikki tähän jaksoon kuuluvan prometiumin iso­toopit.

Vain harvoilla  tämän jakson alku­aineilla tiedetään olevan bio­logista merkitystä. Volframia esiintyy joidenkin arkeonien käyttämissä entsyymeissä. Muutamat tämän jakson alku­aineet kuten lyijy, tallium ja elohopea ovat erittäin myrkyllisiä.

Kuudennen jakson alku­aineista kulta, elohopea ja lyijy ovat olleet tunnettuja jo esi­historialli­sena aikana. Vismutti löydettiin 1500-luvulla, platina ja volframi 1700-luvulla, useimmat muut 1800-luvulla, muutamat vasta 1900-luvulla.

Jakson alkuaineet
-----------------

Cesiumin elektronikonfiguraatio on 2, 8, 18, 18, 8, 1.cesiumBariumin elektronikonfiguraatio on 2, 8, 18, 18, 8, 2.bariumLantaanin elektronikonfiguraatio on 2, 8, 18, 18, 9, 2.lantaaniCeriumin elektronikonfiguraatio on 2, 8, 18, 20, 8, 2.ceriumPraseodyymin elektronikonfiguraatio on 2, 8, 18, 21, 8, 2.praseodyymiNeodyymin elektronikonfiguraatio on 2, 8, 18, 22, 8, 2.neodyymiPrometiumin elektronikonfiguraatio on 2, 8, 18, 23, 8, 2.prometiumSamariumin elektronikonfiguraatio on 2, 8, 18, 24, 8, 2.samarium

Europiumin elektronikonfiguraatio on 2, 8, 18, 25, 8, 2.europiumGadoliniumin elektronikonfiguraatio on 2, 8, 18, 25, 9, 2.gadoliniumTerbium elektronikonfiguraatio on 2, 8, 18, 27, 8, 2.terbiumDysprosiumin elektronikonfiguraatio on 2, 8, 18, 28, 8, 2.dysprosiumHolmiumin elektronikonfiguraatio on 2, 8, 18, 29, 8, 2.holmiumErbiumin elektronikonfiguraatio on 2, 8, 18, 30, 8, 2.erbiumTuliumin elektronikonfiguraatio on 2, 8, 18, 31, 8, 2.tuliumYtterbiumin elektronikonfiguraatio on 2, 8, 18, 32, 8, 2.ytterbium

Lutetiumin elektronikonfiguraatio on 2, 8, 18, 32, 9, 2.lutetiumHafniumin elektronikonfiguraatio on 2, 8, 18, 32, 10, 2.hafniumTantaalin elektronikonfiguraatio on 2, 8, 18, 32, 11, 2.tantaaliVolframin elektronikonfiguraatio on 2, 8, 18, 32, 12, 2.volframiReniumin elektronikonfiguraatio on 2, 8, 18, 32, 13, 2.reniumOsmiumin elektronikonfiguraatio on 2, 8, 18, 32, 14, 2.osmiumIridiumin elektronikonfiguraatio on 2, 8, 18, 32, 15, 2.iridiumPlatinan elektronikonfiguraatio on 2, 8, 18, 32, 17, 1.platina

Kullan elektronikonfiguraatio on 2, 8, 18, 32, 18, 1.kultaElohopean elektronikonfiguraatio on 2, 8, 18, 32, 18, 2.elohopeaTalliumin elektronikonfiguraatio on 2, 8, 18, 32, 18, 3.talliumLyijyn elektronikonfiguraatio on 2, 8, 18, 32, 18, 4.lyijyVismutin elektronikonfiguraatio on 2, 8, 18, 32, 18, 5.vismuttiPoloniumin elektronikonfiguraatio on 2, 8, 18, 32, 18, 6.poloniumAstatiinin elektronikonfiguraatio on 2, 8, 18, 32, 18, 7.astatiiniRadonin elektronikonfiguraatio on 2, 8, 18, 32, 18, 8.radon

Luettelo ominaisuuksista
------------------------

|  |  |  |
| --- | --- | --- |
| **Alkuaine** | **Ryhmä** | **Elektronikonfiguraatio** |
| 55 | **Cs** | cesium | alkalimetalli | [Xe] 6s1 |
| 56 | **Ba** | barium | maa-alkalimetalli | [Xe] 6s2 |
| 57 | **La** | lantaani | lantanoidi | [Xe] 5d1 6s2 (\*) |
| 58 | **Ce** | cerium | lantanoidi | [Xe] 4f2 5d1 6s2 |
| 59 | **Pr** | praseodyymi | lantanoidi | [Xe] 4f3 6s2 |
| 60 | **Nd** | neodyymi | lantanoidi | [Xe] 4f4 6s2 |
| 61 | **Pm** | prometium | lantanoidi, radioaktiivinen | [Xe] 4f5 6s2 |
| 62 | **Sm** | samarium | lantanoidi | [Xe] 4f6 6s2 |
| 63 | **Eu** | europium | lantanoidi | [Xe] 4f7 6s2 |
| 64 | **Gd** | gadolinium | lantanoidi | [Xe] 4f7 5d1 6s2 (\*\*) |
| 65 | **Tb** | terbium | lantanoidi | [Xe] 4f9 6s2 |
| 66 | **Dy** | dysprosium | lantanoidi | [Xe] 4f10 6s2 |
| 67 | **Ho** | holmium | lantanoidi | [Xe]4f11 6s2 |
| 68 | **Er** | erbium | lantanoidi | [Xe] 4f12 6s2 |
| 69 | **Tm** | tulium | lantanoidi | [Xe] 4f13 6s2 |
| 70 | **Yb** | ytterbium | lantanoidi | [Xe] 4f14 6s2 |
| 71 | **Lu** | lutetium | siirtymämetalli | [Xe] 4f14 5d1 6s2 (\*) |
| 72 | **Hf** | hafnium | siirtymämetalli | [Xe] 4f14 5d2 6s2 |
| 73 | **Ta** | tantaali | siirtymämetalli | [Xe] 4f14 5d3 6s2 |
| 74 | **W** | volframi | siirtymämetalli | [Xe] 4f14 5d4 6s2 |
| 75 | **Re** | renium | siirtymämetalli | [Xe] 4f14 5d5 6s2 |
| 76 | **Os** | osmium | siirtymämetalli | [Xe] 4f14 5d6 6s2 |
| 77 | **Ir** | iridium | siirtymämetalli | [Xe] 4f14 5d7 6s2 |
| 78 | **Pt** | platina | siirtymämetalli | [Xe] 4f14 5d9 6s1 (\*\*) |
| 79 | **Au** | kulta | siirtymämetalli | [Xe] 4f14 5d10 6s1 (\*\*) |
| 80 | **Hg** | elohopea | siirtymämetalli | [Xe] 4f14 5d10 6s2 |
| 81 | **Tl** | tallium | metalli | [Xe] 4f14 5d10 6s2 6p1 |
| 82 | **Pb** | lyijy | metalli | [Xe] 4f14 5d10 6s2 6p2 |
| 83 | **Bi** | vismutti | metalli | [Xe] 4f14 5d10 6s2 6p3 |
| 84 | **Po** | polonium | puolimetalli, radioaktiivinen | [Xe] 4f14 5d10 6s2 6p4 |
| 85 | **At** | astaatti | halogeeni, radioaktiivinen | [Xe] 4f14 5d10 6s2 6p5 |
| 86 | **Rn** | radon | jalokaasu, radioaktiivinen | [Xe] 4f14 5d10 6s2 6p6 |

(\*) Toisinaan joko lantaani tai lutetium luetaan kuuluvaksi siirtymämetalleihin, mutta tässä molemmat on IUPAC:in mukaisesti luettu lantanoideihin.  

(\*\*) Poikkeus Madelungin säännöstä

Lähteet
-------

1. ↑  Raskas kivi, kova kuin jää (Helsingin Sanomien alkuainesarjan artikkeli volframista)  21.2.2006. Helsingin sanomat.  Arkistoitu 30.10.2013. Viitattu 9.9.2013.
2. ↑  *Otavan iso Fokus, 1. osa (A–El)*, s. 132–134, art. Alkuaine. Otava, 1973. ISBN 951-1-00273-2.